20. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 12351 της 25 Μαΐου/ 6 Ιουλ. 1949 Περί τροποποιήσεως της υπ’ αριθ. 44568/48 υπουργικής αποφάσεως περί καθορισμού λεπτομερειών αφορωσών την εκτέλεσιν του άρθρ. 4 του Ν.Δ. 652/1948. Έχοντες υπ’ όψει: 1)το άρθρ. 4 του Ν.Δ. 652/1948 «περί τροποποιήσεως και συμπληρώσεως διατάξεών τινων των περί προσόντων, αριθμού, δικαιωμάτων κλπ. των συμβολαιογράφων και περί συμβολαιογραφικών συλλόγων», 2)την υπ’ αριθ. 45568/30.7.48 απόφασιν ημών «περί καθορισμού λεπτομερειών αφορωσών την εκτέλεσιν του άρθρ. 4 του Ν.Δ. 652/1948». Άρθρ.1.-1.Έκαστος συμβολαιογράφος της περιφερείας των Ειρηνοδικείων των εδρών των  Συμβολαιογραφικών Συλλόγων Εφετείων ΑθηνώνΑιγαίου, Θράκης, Πατρών και Θεσσαλονίκης και της περιφερείας του Ειρηνοδικείου Πειραιώς, αποστέλλων προς τας διαφόρους αρχάς και εντός των υπό των ειδικών Νόμων καθοριζομένων προθεσμιών, τα νόμω υποχρεωτικώς αποστελλόμενα προς αυτάς αντίγραφα των παρ. αυτού συντασσομένων συμβολαιογραφικών πράξεων ή τα παρ’ αυτών αιτούμενα αντίγραφα του αρχείου αυτού ή ετέρου αρχείου παρ’ αυτού δικατεχομένου, θα συντάσση συγχρόνως και ειδικάς δι’ εκάστην αρχήν, προς ην ταύτα αποστέλλονται, καταστάσεις περί αυτών εις τετραπλούν. 2.Εις τας δι’ εκάστην αρχήν καταστάσεις θα αναγράφεται εις χωριστήν στήλην α)το ονοματεπώνυμον του αποστέλλοντος συμβολαιογράφου και η έδρα αυτού, β) ο αριθμός και η χρονολογία του συμβολαίου, γ)ο χαρακτηρισμός της συμβάσεως, δ)ο αριθμός των φύλλων του αποστελλομένου αντιγράφου, ε)το ποσόν των εισπρακτέων κατά νόμον δικαιωμάτων και ς)παρατηρήσεις οιαιδήποτε κρίνονται αναγκαίαι, ως η αναγραφή του ονόματος του συντάξαντος συμβολαιογράφου, εις περίπτωσιν καθ’ ην ο αποστέλλων συμβολαιογράφος είναι κάτοχος του αρχείου ετέρου συμβολαιογράφου ή ανεπληρώθη παρ’ άλλου δι’ οιονδήποτε λόγον κατά την σύνταξιν συμβολαίου. Άρθρ.2.-1.Εκ των ως άνω δι’ εκάστην αρχήν καταστάσεων η μία μεν υποβάλλεται αμέσως προς τον οικείιον Συμβολαιογραφικόν Σύλλογον αι δε άλλαι τρεις συναποστέλλονται μετά των εν αυτοίς μνημονευομένων αντιγράφων προς την δι’ ην ταύτα προορίζονται αρχήν, ήτις βεβαιούσα την παραλαβήν κάτωθι των καταστάσεων δια της υπογραφής και σφραγίδος της υπό την φράσιν «παρελήφθησαν παρά του Συμβολαιογράφου ……. δικαιοδοσίας Σ.Σ. του Εφετείου ….. τα ανωτέρω αντίγραφα, άτινα ελεγχθέντα ευρέθησαν αποτελούμενα συνολικώς εκ φύλλων ….» θα αποστέλλη αμέσως μίαν εις τον οικείον συμβολ/κόν σύλλογον, όστις και θα ελέγχη την συμφωνίαν της προς την υπό του συμβολαιογράφου υποβληθείσαν αυτώ τοιαύτην, μίαν θα επιστρέφη εις τον αποστείλαντα συμβολαιογράφον και θα κρατή την τρίτην. 2.Η ούτως αποστελλομένη εις τον Συμβολαιογραφικόν Σύλλογον κατάστασις υποβάλλεται παρ’ αυτού εις την αρμοδίαν αρχήν δια την έκδοσιν του οικείου χρηματικού εντάλματος πληρωμής των νομίμων δικαιωμάτων εκ των αντιγράφων, επ’ ονόματί του, παρ’ ου και εισπράττονται δια της υπογραφής του Προέδρου και του Γεν. Γραμματέως του Δ.Σ. αυτού, και το προϊόν των θα κατατίθεται αμέσως είς τινα των ανεγνωρισμένων τραπεζών εις ειδικόν λ/σμόν με τίτλον «προς απόκτησιν στέγης του Συμ/κού Συλλόγου Εφετείου ……….». (Αντί της σελ. 409(β) Σελ. 409(γ) Τεύχος 479-Σελ. 27 Γενικά περί Συμβολαιογράφων 6.Ε.α.19-20 3.Η αρχικώς υπό του Συμ/φου υποβληθείσα κατάστασις, παραμένουσα εις το αρχείον του Συμ/κού Συλλόγου και εις ειδικόν φάκελλον καταχωρείται εις ειδικόν βιβλίον, τηρούμενον κατά λεξικογραφικόν τρόπον δι’ εκάστην αρχήν, εις ο αναγράφονται εις χωριστάς στήλας: α)η ημερομηνία λήψεως παρά της αρχής της καταστάσεως, β)ο συνολικός αριθμός αποσταλλέντων αντιγράφων και ο τοιούτος των φύλλων εξ ων ταύτα αποτελούνται, γ)το συνολικόν ποσόν οφειλομένων δικαιωμάτων δι’ εκάστην κατάστασιν, δ)η χρονολογία υποβολής της εις την αρμοδίαν δια την έκδοσιν των ενταλμάτων αρχήν, ε)η χρονολογία, αριθμός και ποσόν του εκδοθέντος εντάλματος, ς)η χρονολογία εισπράξεώς του και ζ) η χρονολογία, το ποσόν καταθέσεως και η τράπεζα παρ’ η κατετέθη το εισπραχθέν ποσόν. Άρθρ.3.-Συμβολαιογράφοι και Διοικητικά Συμβούλια Συμβολαιογραφικών Συλλόγων, μη συμμορφούμενοι προς τας διατάξεις της παρούσης ή πλημμελώς ή βραδέως εκτελούντες τα δι’ αυτής οριζόμενα, διώκονται πειθαρχικώς κατά τας κειμένας διατάξεις του Οργανισμού των Δικαστηρίων και Συμβολαιογράφων δια παράβασιν καθήκοντος, ανεξαρτήτως των υπό των διατάξεων των οικείων νόμων επιβαλλομένων ετέρων κυρώσεων δια την υπό των συμβολαιογράφων μη αποστολήν ή την καθυστέρησιν της αποστολής των σχετικών αντιγράφων εις τας προς ας επιβάλλεται η αποστολή αυτών αρχάς.